സുഖോതായ് പ്രവിശ്യ

സുഖോതായ് പ്രവിശ്യ തായ്‌ലൻഡിലെ എഴുപത്തിയാറ് പ്രവിശ്യകളിൽ (ചാങ്വാട്ട്) ഒന്നാണ്. വടക്കൻ തായ്‌ലൻഡിലാണ് നിമ്ന്ന മേഖലയിലാണ് ഇത് സ്ഥിതി ചെയ്യുന്നത്. ഫ്രായെ, ഉത്തരാദിത്, ഫിറ്റ്‌സാനുലോക്, കംഫായെങ് ഫെറ്റ്, തക്, ലാംപാങ് എന്നിവയാണ് അയൽ പ്രവിശ്യകൾ. സുഖോത്തായ് എന്ന വാക്കിനെ 'സന്തോഷത്തിൻ്റെ പുലരി' എന്ന് വിവർത്തനം ചെയ്യാം.

 ഭൂമിശാസ്ത്രം 
തായ്‌ലൻഡിൻ്റെ വടക്ക് ഭാഗത്തെ താഴ്ഭാഗത്ത് യോം നദിയുടെ താഴ്‌വരയിലാണ് സുഖോതായ് പ്രവിശ്യ സ്ഥിതിചെയ്യുന്നത്. പ്രവിശ്യാ തലസ്ഥാനമായ സുഖോതായ് താനി ബാങ്കോക്കിൽ നിന്ന് ഏകദേശം 427 കിലോമീറ്റർ (265 മൈൽ) വടക്കായും ചിയാങ് മായിൽ നിന്ന് 300 കിലോമീറ്റർ (190 മൈൽ) തെക്കുമാണ്. പ്രവിശ്യ 6,671 ചതുരശ്ര കിലോമീറ്റർ (2,576 ചതുരശ്ര മൈൽ) ഭൂപ്രദേശത്തായി വ്യാപിച്ചുകിടക്കുന്നു.

ഖാവോ ലുവാങ് പർവതനിരയും അതിൻ്റെ നാല് പ്രധാന കൊടുമുടികളായ ഖാവോ ഫു ഖാ, ഖാവോ ഫ്രാ മായെ യാ, ഖാവോ ചേഡി, ഫാ നാരായ് എന്നിവ പ്രവിശ്യയുടെ തെക്ക് ഭാഗത്തുള്ള രാംഖാംഹെങ് ദേശീയോദ്യാനത്തിനുള്ളിലാണുള്ളത്. പ്രവിശ്യയുടെ വടക്കേയറ്റത്ത്, ഫി പാൻ നം റേഞ്ചിലെ മലയോര വനപ്രദേശങ്ങളെ സംരക്ഷിച്ചുകൊണ്ട് വടക്കുപടിഞ്ഞാറായി സി സച്ചനലൈ ദേശീയോദ്യാനം സ്ഥിതി ചെയ്യുന്നു. പ്രവിശ്യയിലുള്ള മൊത്തം വനപ്രദേശം 1,975 ചതുരശ്ര കിലോമീറ്റർ (763 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 29.6 ശതമാനം ആണ്.

സുഖോതായ് പ്രവിശ്യയിലെ രണ്ട് ദേശീയോദ്യാനങ്ങളും മറ്റ് ആറ് ദേശീയോദ്യാനങ്ങളും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 14 (Tak) രൂപീകരിക്കപ്പെട്ടിരിക്കുന്നു.

 രാംഖാംഹായെങ് ദേശീയോദ്യാനം, 341 ചതുരശ്ര കിലോമീറ്റർ (132 ചതുരശ്ര മൈൽ)
 സി സത്ചനലൈ ദേശീയോദ്യാനം, 213 ചതുരശ്ര കിലോമീറ്റർ (82 ചതുരശ്ര മൈൽ)

ഇവിടെയുള്ള ഒരു വന്യജീവി സങ്കേതവും മറ്റ് മൂന്ന് വന്യജീവി സങ്കേതങ്ങളും ചേർത്ത് തായ്‌ലൻഡിൻ്റെ സംരക്ഷിത പ്രദേശങ്ങളുടെ മേഖല 14 (തക്) സൃഷ്ടിക്കപ്പെട്ടിരിക്കുന്നു.

 താം ചാവോ റാം വന്യജീവി സങ്കേതം, 341 ചതുരശ്ര കിലോമീറ്റർ (132 ചതുരശ്ര മൈൽ)

 ചരിത്രം 
13-ാം നൂറ്റാണ്ടിൽ ഖമർ സാമ്രാജ്യത്തിൻ്റെ അതിരിൽ സ്ഥാപിതമായ ഒരു പട്ടണമാണ് സുഖോത്തായി. കൃത്യമായ വർഷം അജ്ഞാതമാണ്, എന്നിരുന്നാലും ഫൈൻ ആർട്സ് ഓഫീസിലെ രേഖകൾ പ്രകാരം ഇത് 1238 നും 1257 നും ഇടയിലായിരുന്നു. ഫൊഖുൻ സി ഇന്തരാദിത് അടിസ്ഥാനമിട്ട ഈ പട്ടണൺ ഖെമറുകളെ പരാജയപ്പെടുത്തിയതിന് ശേഷമുള്ള ആദ്യത്തെ സ്വതന്ത്ര തായ് (സയാമീസ്) രാജ്യമായിരുന്നു. ഖെമറിൽനിന്ന് ഉരുത്തിരിഞ്ഞതും ഇന്നത്തെ ഉപയോഗത്തിലുള്ളതിന് സമാനവുമായ തായ് അക്ഷരമാല സൃഷ്ടിച്ചതിൻ്റെ ബഹുമതി നേടിയിട്ടുള്ള മൂന്നാമത്തെ രാജാവ് രാംഖാംഹായെങ്ങിൻ്റെ കീഴിൽ ഇത് ഒരു സുവർണ്ണകാലം ആസ്വദിച്ചു. രാഷ്ട്രീയം, രാജവാഴ്ച, മതം എന്നിവയ്‌ക്ക് അടിത്തറയിട്ട അദ്ദേഹം അതോടൊപ്പം സാമ്രാജ്യത്തിൻറെ സ്വാധീന വലയം വികസിപ്പിക്കുന്നതിലും ശ്രദ്ധ ചെലുത്തി. സുഖോത്തായി പിന്നീട് പല രാജാക്കന്മാരും ഭരിച്ചു. സുഖോത്തായി രാജ്യത്തിൻ്റെ തലസ്ഥാനമായിരുന്ന സുഖോത്തായി എന്ന ചരിത്ര നഗരം നിലനിന്നിരുന്നതിൻറെ പേരിലും ഈ പ്രവിശ്യ പ്രശസ്തമാണ്. ആധുനിക ന്യൂ സുഖോത്തായി നഗരത്തിൽ നിന്ന് ഏകദേശം 12 കിലോമീറ്റർ അകലെയാണിത്. സുഖോത്തായിയിൽ നിന്ന് ഏറെ അകലെയല്ലാതെ സി സച്ചനലൈ ചരിത്ര ഉദ്യാനവും കാംഫായെങ് ഫെറ്റ് ചരിത്ര ഉദ്യാനവും സ്ഥിതിചെയ്യുന്നു. രണ്ടും മുൻ സുഖോത്തായി രാജ്യത്തിലെയും അതേ കാലഘട്ടത്തിലെയും നഗരങ്ങളായിരുന്നു. സുഖോതായ് രാജ്യം 1438-ൽ അയുത്തയ രാജ്യത്തിൽ ലയിപ്പിച്ചു.  

ആദ്യം സാവൻഖലോക് എന്നറിയപ്പെട്ടിരുന്ന ഈ പ്രവിശ്യ, 1939-ൽ സുഖോത്തായി എന്ന് പുനർനാമകരണം ചെയ്യപ്പെട്ടു.

 ഭാഷ 
സുഖോതായ് പ്രവിശ്യാ നിവാസികൾ ഇപ്പോഴും ഏകദേശം 700 വർഷങ്ങൾക്ക് മുമ്പ് സുഖോതായ് രാജ്യം രൂപീകൃതമായ കാലം മുതൽ സംസാരിക്കുന്ന ഭാഷയായ തായ് ഭാഷയുടെ ഒരു വകഭേദമായ സുഖോതായ് ഭാഷ സംസാരിക്കുന്നു. സുഖോതായ് ഭാഷാശൈലി മധ്യ തായ് ഭാഷയിൽ നിന്ന് സ്വരത്തിലും പദാവലിയിലും തികച്ചും വ്യത്യസ്തമാണ്, കൂടാതെ സ്വര ഘടനയിൽ ഇത് ആധുനിക തായ് ഭാഷയുടെ പൂർവ്വികനായ പ്രോട്ടോ-തായ് പോലെയാണെന്ന് കരുതപ്പെടുന്നു. പ്രവിശ്യയുടെ വടക്കൻ ഭാഗത്തുള്ള സി സച്ചനലായ്, തുങ് സാലിയം ജില്ലകളിലെ നിവാസികൾ പ്രധാനമായും സംസാരിക്കുന്നത് ഖാം മുവാങ് ആണ് (വടക്കൻ തായ് ഭാഷ അല്ലെങ്കിൽ ലാൻ നാ എന്നും അറിയപ്പെടുന്നു).

 ചിത്രശാല 

 അവലംബം 

വർഗ്ഗം:തായ്‌ലാൻറിലെ പ്രവിശ്യകൾ